18. ΑΣΤΥΝΟΜΙΚΗ ΔΙΑΤΑΞΙΣ Αριθ.67 της 22/25 Οκτ. 1952 Περί μέτρων τάξεως κατά τας εκλογάς. Εν Αθήναις σήμερον την 20ήν Οκτωβρίου του έτους 1952, ημείς ο Διευθυντής της Αστυνομίας Αθηνών Δημήτριος Βρανόπουλος, Αστυν. Διευθυντής Α΄, έχοντες υπ’ όψιν τας διατάξεις του Νόμ. 5493/932 «περί εκλογής Βουλευτών» ως εκωδικοποιήθησαν εις ενιαίον κείμενον Νόμου δια του Β.Δ/τος της 9 ης  Αυγ.1951 «περί κωδικοποιήσεως εις ενιαίον κείμενον Νόμου των ισχυουσών διατάξεων του Νόμ. 5493/32 «περί εκλογής Βουλευτών», ιδόντες δε τα άρθρ. 2, 122 και 123 του Νόμ. 4971 «περί Οργανισμού του Σώματος της Αστυνομίας Πόλεων» και το άρθρ. 37 Δ/τος της 9 ης  Οκτ. 1926 «περί Κανονισμού του Σώματος της Αστυνομίας Πόλεων», ως εκωδικοποιήθη και εκυρώθη δια του άρθρ. 8 του Νόμ. 1001/43, διατάσσομεν: Άρθρ.9.-Απαγορεύεται η εις τον τόπον της ψηφοφορίας και πέριξ προσέλευσις παντός φέροντος όπλον ή οιονδήποτε όργανον επιτήδειον προς επίθεσιν. Άρθρ.10.-1.Απαγορεύεται απολύτως η επί των τοίχων και γενικώς των προσόψων των εν τη περιφερεία ημών πάσης φύσεως ακινήτων ως και επί των μανδροτοίχων ή περιφραγμάτων αυτών τοιχοκόλλησις φωτογραφιών ή εικόνων υποψηφίων βουλευτών ή δημοτικών συμβούλων ως και η διανομή και η καθ’ οιονδήποτε τρόπον έκθεσις εντός των πάσης φύσεως καταστημάτων και δημοσίων κέντρων της περιφερείας ημών τοιούτων εικόνων ή φωτογραφιών, επιτρεπομένης μόνον της τοιχοκολλήσεως εντύπων, εις α να αναφέρωνται τα ονόματα των υποψηφίων εκάστου συνδυασμού ή μεμονωμένων τοιούτων μετά των επισήμων εμβλημάτων αυτών, τουτέστι το ψηφοδέλτιον εκάστου συνδυασμού ή μεμονωμένου υποψηφίου. 2)Τα επίσημα εμβλήματα τα τιθέμενα υπεράνω των εντύπων, εν οις αναγράφονται τα ονόματα των υποψηφίων του συνδυασμού ή το όνομα του μεμονωμένου υποψηφίου, οιαδήποτε και αν είναι η σύνθεσις αυτών ως και αι ως εμβλήματα εκλογικά ενδεχομένως χρησιμοποιηθησόμεναι φωτογραφίαι ή προσωπογραφίαι των Αρχηγών των συνδυασμών ή των μεμονωμένων υποψηφίων δεν δύνανται να έχουν ύψος μεγαλύτερον του 1/5 του συνολικού ύψους του εντύπου και πλάτος μεγαλύτερον του 1/3 του πλάτους αυτού. Πάντως εν ουδεμιά περιπτώσει το συνολικόν πλάτος και μήκος των εμβλημάτων και εικόνων των τοιούτων εντύπων επιτρέπεται να υπερβαίνη τα 20 εκατοστά του μέτρου. Σελ. 122(β) Ωσαύτως απαγορεύεται α) η επί των τοίχων, των στύλων, των οδών και Πλατειών, ως και των εξωστών των οικιών, οικημάτων και των προθηκών των καταστημάτων και δημοσίων κέντρων ανάρτησις ή τοποθέτησις πανώ οιουδήποτε μεγέθους, περιεχομένου ή συνθέσεως δια προεκλογικούς διαφημιστικούς σκοπούς και β) η κατά μήκος επί των προσόψεων των ακινήτων, επί των Πλατειών και λοιπών αναπεπταμένων χώρων, ως και η κατά πλάτος των οδών επί της μιάς προσόψεως μέχρι της άλλης ανάρτησις διαφημιστικής ταινίας. Η ανάρτησις ή επικόλλησις φωτογραφιών ή εικόνων υποψηφίων επιτρέπεται μόνον εις την πρόσοψιν του εκλογικού κέντρου εκάστου συνδυασμού ή μεμονωμένου υποψηφίου. Άρθρ.11.-Καταργούνται αι υπ’ αριθ. 1/1951 και 66/1952 Αστυνομικαί διατάξεις, περί του αυτού αντικειμένου. Οι παραβάται των άρθρ. 1 και 9 της παρούσης διώκονται και τιμωρούνται συμφώνως τω άρθρ. 149 του δια Β.Δ/τος της 9 ης  Αυγ. 1951 κωδικοποιηθέντος Νόμ. 5493/32 «περί εκλογής Βουλευτών», των άρθρ. 5 και 6 συμφώνως τω άρθρ. 152 του αυτού ως άνω νόμου των δε λοιπών άρθρ. 2, 3, 4, 7, 8 και 10 διώκονται και τιμωρούνται συμφώνως τω άρθρ. 459 του Ποινικού Κώδικος. Η ισχύς της παρούσης άρχεται από της δημοσιεύσεώς της εν τη Εφημερίδι της Κυβερνήσεως, η δε εκτέλεσίς της ανατίθεται εις τους αστυνομικούς υπαλλήλους. Άρθρ.1.-Απαγορεύεται πάσα δημοσία συγκέντρωσις εν ανοικτώ χώρω, ως και αι πολιτικαί διαδηλώσεις και παρελάσεις από της δημοσιεύσεως του Δ/τος περί εκλογών μέχρι της ημέρας της συγκλήσεως του Νομοθετικού Σώματος, προκειμένου δε περί δημοτικών εκλογών μέχρι και της πρώτης μετά τας εκλογάς Κυριακής. Ωσαύτως απαγορεύονται αι επ’ αυτοκινήτου διαδηλώσεις και παρελάσεις εν γένει δια πολιτικούς σκοπούς. Αι πολιτικαί συγκεντρώσεις επιτρέπονται μόνον εις Θέατρα, Κινηματογράφους ή άλλως πως περιφραγμένους χώρους, υποχρεούνται όμως οι οργανούντες ταύτας να τας καθιστώσι γνωστάς εις την Αστυνομικήν Διεύθυνσιν δι’ αιτήσεώς των, υποβαλλομένης τουλάχιστον δύο ημέρας προ της τελέσεως της συγκεντρώσεως, δηλούντες την ημέραν και ώραν της συγκεντρώσεως ως και την αίθουσαν, εις ην θέλει γίνει αύτη. Άρθρ.2.-Εις τας αιθούσας συγκεντρώσεων επιτρέπεται η είσοδος ατόμων μέχρι πληρώσεως τούτων, κατά την κρίσιν της Αστυνομίας προκειμένου δε περί Θεάτρων και Κινηματογράφων, επιτρέπεται η είσοδος μόνον αριθμού ατόμων ίσου προς τας αναγραφομένας εν τη αδεία λειτουργίας των θέσεις, προς αποφυγήν δυστυχημάτων εκ του συνωστισμού. Η παραμονή θεατών ή ακροατών, εκτός των χώρων της συγκεντρώσεως απαγορεύεται. Άρθρ.3.-Απαγορεύεται η ταυτόχρονος τέλεσις συγκεντρώσεων πολιτών δύο αντιθέτων ή αντιφρονούντων κομμάτων εις αιθούσας ή περιφραγμένους χώρους, κειμένους, κατά την κρίσιν ημών, εγγύς αλλήλων. Άρθρ.4.-Απαγορεύεται η ίδρυσις Πολιτικού Κέντρου ή Γραφείου άνευ αδείας ημών, χορηγουμένης τη αιτήσει του ενδιαφερομένου υποψηφίου ή πολιτικού Κόμματος. Η άδεια χορηγείται μετά προηγουμένην εξέτασιν του οικήματος, ως προς την ασφάλειαν παρά του Αστυμηχανικού και μόνον εφ’ όσον το οίκημα κείται εις ικανήν, κατά την κρίσιν ημών, απόστασιν από πολιτικού κέντρου αντιφρονούντος κόμματος, αποκλείουσαν παντελώς πάσαν πρόκλησιν διαταράξεως της δημοσίας τάξεως, δυναμένην να προέλθη εκ της γειτνιάσεως ομάδων αντιφρονούντων πολιτών εκ των εις τα πολιτικά κέντρα συγκεντρουμένων. Ωσαύτως το πολιτικόν κέντρον δέον να κείται εις θέσιν τοιαύτην, ώστε λόγω συγκεντρώσεως να μη είναι δυνατή η διακοπή της συγκοινωνίας της πόλεως. Κατά την χορήγησιν αδείας ιδρύσεως πολιτικού κέντρου, λαμβάνεται υπ’ όψιν η σειρά προτεραιότητος υποβολής ημίν της σχετικής αιτήσεως. Ωσαύτως απαγορεύεται η ίδρυσις πολιτικών κέντρων ως και αι προεκλογικαί συγκεντρώσεις εντός δημοσίων κέντρων, οίον καφενείων, ζαχαροπλαστείων, κλπ. εφ’ όσον ταύτα δεν διατίθενται αποκλειστικώς ως πολιτικά κέντρα και δεν παύωσι λειτουργούντα ως δημόσια κέντρα κατά την προεκλογικήν περίοδον.  Απαγορεύεται η ίδρυσις, εις την περιφέρειαν ημών πλέον του ενός Εκλογικού Κέντρου παρ’ εκάστου ανεγνωρισμένου πολιτικού Κόμματος ή μεμονωμένου υποψηφίου, επιτρεπομένης επί πλέον της ιδρύσεως παρ’ εκάστου υποψηφίου ενός πολιτικού γραφείου, υπό τας προϋποθέσεις της παρ. α΄ του παρόντος άρθρου. Άρθρ.5.-Κατά την ημέραν των εκλογών και την προηγουμένην ταύτης απαγορεύεται η εις δημόσια ή ιδιωτικά κέντρα πώλησις ή διανομή οιουδήποτε οινοπνευματώδους ποτού, συμπεριλαμβανομένου και του οίνου. Άρθρ.6.-Κατά την ημέραν των εκλογών απαγορεύεται το άνοιγμα των παντός είδους και πάσης κατηγορίας δημοσίων κέντρων και θεαμάτων. Της ανωτέρω απαγορεύσεως εξαιρούνται: 1)Τα εστιατόρια και μαγειρεία, άτινα επιτρέπεται να μείνωσιν ανοικτά από της 11 ης  μέχρι της 13 ης  και από της 20ης μέχρι της 22ας ώρας. 2)Τα έχοντα σειράν διημερεύσεως και διανυκτερεύσεως Φαρμακεία. 3)Τα φερετροποιεία. 4)Τα πρατήρια πάγου. 5)Τα περίπτερα αναπήρων. 6)Τα αρτοποιεία και 7)Τα ανθοπωλεία. (Αντί της σελ. 121(α) Σελ. 121(β) 148-05 Εκλογή Βουλευτών - Ευρωβουλευτών 1.Ζ.α.18 Άρθρ.7.-Έκαστος εκλογεύς, προσερχόμενος όπως ψηφίση, υποχρεούται να λαμβάνη σειράν προτεραιότητος προσελεύσεως, υπό την επίβλεψιν αστυνομικού υπαλλήλου, μετά δε την ψηφοφορίαν να απομακρύνηται του Εκλογικού Τμήματος αμέσως, απαγορευομένης πάσης συγκεντρώσεως πέριξ αυτού. Άρθρ.8.-Η εν γένει κίνησις και κυκλοφορία οχημάτων κατά την ημέραν των εκλογών ρυθμίζεται δι’ αποφάσεως ημών, εκδιδομένης 7 ημέρας προ της ημέρας των εκλογών, οι δε παραβάται ταύτης διώκονται και τιμωρούνται με τας ποινάς του άρθρ. 11 της παρούσης. 